Държавен вестник, бр. 67, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  67
страните членки на центъра. Центърът не поема 
разходите, свързани с пътуване и издръжка на 
обучаващите се от Република България.
Член 8
8.1. Годишната вноска на Република България 
за центъра ще бъде една втора от вноската, 
която Република България би трябвало да 
плати съгласно предвиденото в член 13 (1) на 
конвенцията, ако тя беше страна член.
8.2. Годишната вноска на Република България 
за центъра ще бъде заплащана в съответствие 
с член 12 и член 13 на конвенцията така, ся­
каш Република България е страна член. Една 
втора от годишната вноска се заплаща преди 
20 януари, а оставащата част – преди 1 юни 
на съответната финансова година.
8.3. В случай че правителството на Република 
България поиска специални услуги, които не 
са предвидени в това споразумение за сътруд­
ничество, Република България и центърът ще 
сключат допълнително споразумение, в което 
ще бъдат изложени условията и сроковете за 
изпълнение, характерът на всякакви допълни­
телни вноски и възнаграждението за извърше­
ните услуги.
8.4. Ако сумата на неплатените вноски 
надхвърли сумата на дължимите от нея внос­
ки съгласно член 8.1 на това споразумение 
за сътрудничество за текущата финансова 
година и за предходната финансова година, 
Република България ще изгуби правата си на 
представителство в Консултативния съвет на 
страните сътруднички (КССС) и предвидените 
в член 2(1)(а) и (с) резултати от изследвания и 
проучвания и данните, споменати в член 2(1)
(b) и (d) на конвенцията, вече няма да са на 
разположение на метеорологичната служба на 
Република България.
Член 9
По отношение на еднократната допълнителна 
вноска, предвидена в член 13(3), втори подпара­
граф на конвенцията, Република България следва 
да плати такава вноска, която ще бъде една 
втора от размера, който Република България 
би следвало да плати, ако беше страна член, 
но направената вноска ще е само за разходите, 
понесени от центъра за десетгодишен период, 
непосредствено предшестващ влизането в сила 
на това споразумение за сътрудничество, раз­
мерът ще бъде намален със сума, отговаряща 
на оперативните разходи на центъра през този 
период.
Член 10
Еднократната допълнителна вноска на 
Република България ще бъде платена на пет 
равни части, като 20 % от вноската се плащат 
преди края на финансовата година, през която 
е сключено това споразумение за сътрудничест­
во, и 20 % – през всяка от следващите четири 
финансови години.
Член 11
11.1. По отношение на представителството 
на сесиите на Съвета и неговите консултативни 
комисии Република България ще бъде член 
на КССС.
11.2. КССС ще бъде поканен да бъде пред­
ставляван на сесии на Съвета и съответните 
консултативни комисии от председателя на 
КССС.
Член 12
12.1. Всеки спор между страните, свързан 
с тълкуването или прилагането на условията 
на това или на което и да било допълнително 
споразумение,  в което ще встъпят впослед­
ствие, който не може да бъде разрешен чрез 
директни преговори, ще бъде отнесен за арби­
траж по искане на която и да е от страните, 
освен ако страните не се договорят в рамките 
на три месеца за друга форма на уреждане. 
Арбитражната процедура ще се проведе в съ­
ответствие с предвиденото в параграфи 12.2 и 
12.3 на този член.
12.2. Всяка от страните определя по един 
член на арбитражния трибунал в рамките на 
два месеца от датата, на която е получено ис­
кането, споменато в параграф 12.1. Тези членове 
в рамките на два месеца от определянето на 
втория член определят трети член, който ще е 
председателят на трибунала и който не може 
да е с националност от Република България. 
Ако определянето на който и да е от тримата 
членове на трибунала не стане в рамките на 
определения срок, то ще бъде направено от 
председателя на Международния съд по искане 
на една от страните.
12.3. Арбитражният трибунал взема решения 
с мнозинство. Решенията му са обвързващи за 
страните по спора и не могат да се обжалват. 
Всяка страна поема разходите на члена на 
трибунала, определен от нея, и тези, свързани 
с нейното представяне при съдебните производ­
ства пред трибунала. Всяка страна поема равен 
дял от разходите, свързани с председателя на 
трибунала, и всякакви други разходи, освен ако 
трибуналът не реши друго. Трибуналът определя 
останалите свои процедурни правила.
Член 13
13.1. Когато  изпълнението на задължени­
ята на дадена страна по това споразумение 
за сътрудничество е било засегнато от „форс­
мажорни“ обстоятелства, тази страна няма да 
носи отговорност за каквото и да било забавяне 
или неизпълнение и времето за изпълнение 
ще бъде удължено,  където е удачно, със срок, 
равен на този, през който изпълнението е било 
невъзможно поради тези причини.